**Generálny prézes Mons. Ottmar Dillenburg**

**Adolph Kolping – príbeh, ktorý má budúcnosť**

Som rád, že tu dnes môžem byť s Vami a že mám príležitosti, byť s Vami – bratmi a sestrami Kolpingovho diela na Slovensku – tu u Vás doma.

Som rád, že sem toľkí z vás zavítali, čo svedčí aj o tom, že práca Kolpingovho diela na Slovensku má svoj význam a opodstatnenie.

Vďaka Vám za ňu...

Ale nesmieme zaspať na vavrínoch. Musíme pracovať pre súčasnosť i budúcnosť a čeliť stále novým výzvam.

Dotýka sa to aj procesu ďalšieho rozvíjania združenia „Kolping 2017“, analyzovania a zhodnocovania našej práce v Kolpingovom diele pre nadchádzajúce roky. Želáme si, aby bolo Kolpingovo dielo silnejšie a mohlo viac vplývať na Cirkev a spoločnosť.

V roku 2013 sme oslavovali 200. výročie narodenia Adolpha Kolpinga a v roku 2015 sme si pripomínali 150. výročie jeho smrti. Myslím si, že tu na Slovensku môžeme povedať rovnako ako v celom medzinárodnom Kolpingovom diele: je to naozaj príbeh, ktorý má budúcnosť.

Čo všetko len prežil Adolph Kolping počas svojho len asi 20-ročného kňazského pôsobenia. Aj on sám nám o tom zanechal záznamy. Boli to výšky a hĺbky, úspechy a neúspechy. No napriek všetkému vo svojej práci pokračoval ďalej, pretože bol presvedčený, že jeho nápady, vízie a ciele sú dobré. Ku koncu svojho života mohol vidieť výsledok - spolok tovarišov, ktorý mal viac než 25.000 členov v Nemecku a susedných štátoch a dokonca aj v USA.

Žil v ťažkých časoch prudkých zmien agrárnej spoločnosti na priemyselnú spoločnosť, ktoré sa spájali s množstvom spoločenských a ľudských problémov, ktoré ho mohli aj vystrašiť.

A tuná vidím určitú paralelu k našej dobe.

Aj dnes majú ľudia po celom strach. Mnohí sú ním zachvátení a vedia, ako náhle a hrozivo ich strach môže opantať: strach, že padnú na úplne dno a nebudú ho môcť zastaviť; že uviaznu v najrôznejších životných situáciách všedného dňa. To platí nielen pre každého jednotlivca v rodinnom kruhu alebo v kruhu priateľov, ale aj pre ekonomiku, pre štát a samozrejme aj pre Cirkvi a naše Kolpingovo dielo. Finančná kríza je jasným príkladom tohto, že aj zdanlivo tá najbezpečnejšia loď sa môže aj bez vlastného pričinenia dostať na mori do nebezpečenstva.

Adolph Kolping si dokázal poradiť s problémami jeho doby, a to vďaka svojej vlastnej zanietenosti a dôvere v Boha.

Ako kňaz a kresťan sa nechal zasiahnuť ťažkosťami a nedostatkami ľudí jeho doby a pomáhal im, čím prispel okrem iného aj k riešeniu sociálnej otázky. Toto jeho pôsobenie sa odráža až do dnes v katolíckej sociálnej náuke, v myslení a konaní mnohých kresťanov, a samozrejme obzvlášť v pôsobení Medzinárodného Kolpingovho diela, či už na úrovni Kolpingovej rodiny v mieste pôsobenia, alebo v konaní i zmýšľaní každej jednej sestry a brata v Kolpingovom diele. Aj v dnešnej dobe záleží na každom jednom kresťanovi a takisto aj teraz je potrebné riešiť sociálne problémy na celom svete. Problémy, ktoré sa týkajú sveta práce a spoločnosti ako napr. znevýhodnenie námedzne pracujúcich a znevýhodnenie mnohých rodín, predovšetkým tých mnohopočetných. Alebo sú to príklady mnohých mužov a žien, ktorí pracujú v neformálnom sektore a nemajú žiadne sociálne istoty. Alebo mnohí, ktorí žijú od výplaty k výplate napriek tomu, že majú viacero zamestnaní. Aké následky to môže mať na ich zdravie a zdravie celej rodiny, nemusím ani len pripomínať. Ako príklady môžem uviesť ešte do neba volajúcu nespravodlivosť, že viac než miliarda ľudí žije v žalostnej chudobe, že mnohí sú utláčaní a nespravodlivo trpiaci a aj skutočnosť milióny ľudí nemajú prístup k dostatočnému vzdelaniu.

Vďaka Kolpingovmu dielu sa podarilo vybudovať v znevýhodnených krajinách Zeme rozvojovú spoluprácu poskytujúcu najrôznejšie podnety k svojpomoci. Pošťastilo sa nám to aj vďaka angažovanosti jednotlivcov, pretože Kolpingove rodiny postrehli toto nové zameranie a jeho aktivity a nechali sa infikovať novými nápadmi. Pri otázke prežitia ľudstva bude takisto záležať na mieri a odzbrojovaní či zachovaní tvorstva, ako aj na tom, aby sa jednotlivci polepšili a vykročili správnym smerom. Takto sa dajú do pohybu aj tie najkomplikovanejšie procesy. "Začiatok je často najťažší, vytrvať je to najlepšie! Tento citát Adolpha Kolpinga si môžeme často pripomínať.

My, všetkých 400.000 Kolpingovcov po celom svete, chceme spolu s ním, naším vzorom kráčať plní dôvery, odvahy a fantázie ďalej do lepšej budúcnosti.